تورکییه-روسیا-ایران اوچلو ذیروه گؤروشمه‌سینین اورتاق بیلدیریسین‌ده، سوریه‌نین اگمن‌لیگی، مستقیل‌لیگی، بیرلیگی و تورپاق بوتؤولویو ایله بیرلشمیش میللتلر پرینسیپلرینه گوجلی تعهد وورغولاندی.
سوریه قونوسون‌دا اوچلو ذیروه، پرزیدنت رجب طیب اردوغانین ائو صاحیبلیگین‌ده روسیا پرزیدنتی ولادیمیر پوتین و ایران پرزیدنتی حسن روحانینین ایشتیراکی ایله دونن باشکند آنکارادا چانکایا کؤشکون‌ده گئچیریلدی.
ذیروه سونون‌دا یاییملانان اورتاق بیلدیریده سوریه‌ده ترورلا موباریزه پرده‌سی آلتین‌دا میداندا یئنی گرچکلر یارادیلماسینا دایر هر جور گیریشیمین رد ائدیلدیگی بیلدیریلدی.
لیدئرلر طرفین‌دن سوریه‌نین قوزئی دوغوسونداکی گوونلیک و ثابیتلیگین، اگمن‌لیک و تورپاق بوتؤولویونه سایغی اساسیندا تامین ائدجگی وورغولاندی.
لیدئرلر، آمریکا بیرلشمیش دؤولتلرینین ایشغال آلتین‌داکی سوریه جولانینا دایر اولوسلارآراسی حقوقون آغیر پوزونتوسونو تشکیل ائد‌ن و بؤلگه‌سل باریش ایله گوونلیگی تهدید ائد‌ن قرارینی قینادی.
بیلدیریده ایسراییلین سوریه‌یه قارشی حربی سالدیریسینین ثابت‌لیگی زده‌له‌دیگی، اؤلکه‌نین اگمن‌لیگی ایله تورپاق بوتؤولویونو پوزدوغو و بؤلگه‌ده‌کی گرگین‌لیگی آرتیردیغی دگرلندیریلدی.
گرگینلیگین آرتماسی داوامینین نتیجه‌سی اولاراق بؤلگه‌ده‌کی و اطرافین‌داکی انسانی وضعیتین داها دا پیسلشمه‌سی ریسکین‌دن دویدوقلاری راحاتسیز‌لیغی بیان ائد‌ن لیدئرلر، پوزونتولاری آزالتماق اوچون ملموس آددیملارین آتیلماسین‌دا آنلاشدی.
لیدئرلر، سوریه پروبلئمینه حربی چؤزوم گتیریلمه‌یه‌جگینه، یالنیز سوریه‌لی‌لرین اؤنچولوگونده و ائو صاحیبلیگین‌ده، بیرلشمیش میللتلرین آسانلاشدیریجیلیغیندا سیاسی پروسه یولو ایله سونا چاتدیریلابیله‌جگینه دایر اینانجلارینی تایید ائتدی.
بیلدیریده، ایران جمهورباشقانی حسن روحانینین دعوتی ایله، سونراکی اوچلو ذیروه‌نین ایران‌دا ائدیلمه‌سی قرارا آلیندیغی قید ائدیلدی.
